Kiatisuk Senamuang

**Kiatisuk Senamuang** (1973-yil 11-avgustda tugʻilgan) – tailandlik futbol murabbiyi va sobiq futbolchi.

Kiatisuk muxlislar tomonidan „Tailanndlik Ziko“ laqabini olgan. Futbolchhi sifatidagi oʻn sakkiz yillik faoliyati davomida Kiatisuk hujumchi pozistiyasida oʻynagan. Bu davrda 339 ta oʻyinda 251 ta gol urgan. Sobiq hujumchi Tailand ,Malayziya, Singapur, Angliya va Vyetnam klublarida oʻynagan. Kiatisuk, shuningdek, 1992-yildan 2007-yilgacha Tailand terma jamoasi safida 131 ta oʻyin oʻtkazib, 70 ta gol urgan.

2014 va 2017-yillar oraligʻida Kiatisuk Tailand milliy terma jamoasi (2013—2016) va Tailand U-23 terma jamoasi bosh murabbiyi boʻlgan.

Kiatisuk Dhurakij Pundit universitetida biznes boshqaruvi bakalavri va Chandrakasem Rajabhat universitetida biznes boshqaruvi magistri darajasiga ega.

## Futbolchilik faoliyati
### Klubdagi faoliyati
Kiatisuk Senamuang 1999-yilda Angliyaning „Huddersfield Town“ klubi tarklif etilgan, ammo klub tarkibida birorta oʻyinda maydonga tushmagan. Klubning oʻsha paytdagi murabbiyi Steve Bruce bu transferni shunchaki reklama hiylasi deb hisoblagan. Bir mavsumdan soʻng, u „Huddersfield Town“ning asosiy jamoasida maydonga tushmaganidan soʻng, Kiatisuk ingliz futbolini tark etgan va Tailandning Rajpracha klubi bilan shartnoma imzolagan. 2001-22-yilgi mavsumda Singapur Qurolli Kuchlari futbol klubi tarkibiga oʻtgan. Singapurdagi faoliyati davomida 20 oʻyin oʻtkazib 15 ta gol urgan. 2002-yil mart oyida Vyetnamning Hoang Anh Gia Lai klubi bilan shartnoma imzolagan. Vyetnamdagi faoliyatida bir necha bor V.Liga 1 chempionligini qoʻlga kiritgan.

### Xalqaro faoliyati
Kiatisuk terma jamoa safida 131 ta oʻyin oʻtkazib, 70 ta gol urgan. Ikkala koʻrtsatkichga koʻra Kiatisukning natijalari Tailand milliy rekordlari hisoblanadi.

## Murabbiylik faoliyati

### Terma jamoa murabbiyi
2013-yil yanvarda Kiatisuk Tailand U-23 terma jamoasining bosh murabbiyi etib tayinlangan. 12-yanvarda 1-divizion jamoasi Ayutthaya F. C.ga qarshi oʻrtoqlik oʻyinida 1:0 hisobida gʻalaba qozonib, debyutini muvaffaqiyatli boshlagan.

2013-yil iyunda Kiatisuk Winfried Schaefer oʻrniga Tailand milliy terma jamoasining vaqtinchalik bosh murabbiyi etib tayinlangann. Uning „Urush fillari“ jamoasining bosh murabbiyi sifatidagi debyuti 2013-yil 15-iyunda Xitoyga qarshi oʻrtoqlik oʻyinida boʻlib oʻtgan va tailandliklar 5:1 hisobida gʻalaba qozonishgan. Kiatisuk shuningdek, 2013-yilgi Janubi-Sharqiy Osiyo oʻyinlariga tayyorgarlik koʻrayotgan Tailand U-23 terma jamoasining bosh murabbiyi vazifasini ham bajargan.

Tailand U-23 jamoasi bosh murabbiyi sifatida Kiatisuk jamoani 2013-yilgi Janubi-Sharqiy Osiyo oʻyinlarida oltin medal olishida hissa qoʻshgan. Bu turnirdagi oltin medal 1993-yildan 1999-yilgacha ketma-ket toʻrt marotaba futbolchi sifatida qoʻlga kiritgan toʻrtta oltin medaliga qoʻshimcha boʻlgan. Uning murabbiyligidagi jamoa 2014-yilgi Osiyo oʻyinlarida yarim finalga qadar yetib borgan va jamoa 4-oʻrinni egallagan.

2014-yilda Osiyo oʻyinlaridagi muvaffaqiyati tufayli Kiatisuk Tailand terma jamoasi 2014-yilgi AFF chempionatida ishtirok etishidan avval doimiy bosh murabbiyi etib tayinlangan. U asosan oʻzining sobiq U-23 jamoasining yosh oʻyinchilaridan foydalanib, Tailandni finalda Malayziyaga qarshi umumiy hisobda 4:3 gʻalabaga olib keldi va shu tariqa ham futbolchi, ham murabbiy sifatida AFF chempionatida gʻolib chiqqan ilk shaxsga aylangan.

2015-yilda 2018-yilgi FIFA Jahon chempionati saralashining ikkinchi bosqichida Tailand Iroq, Vyetnam va Xitoy Taypeyi bilan bir guruhga tushgani. Kiattisuk rahbarligida jamoa oltita oʻyinda 14 ochko toʻplab, guruh gʻolibi boʻldi. Shunday qilib, Tailand saralashning yakuniy bosqichiga yoʻl oldi.

2016-yilda Kiatisuk amaldagi chempion sifatida 2016-yilgi AFF chempionatida Tailand terma jamoasini boshqargan. Final yoʻlidagi barcha oʻyinlarda gʻalaba qozongan Tailand 14-dekabr kuni finalning birinchi oʻyinida Indoneziyaga qarshi Pakansari stadionida 1:2 hisobida magʻlub boʻldi. Shunga qaramay, Tailand Rajamangala stadionida 2:0 hisobida gʻalaba qozonib, kubokni qaytarib olishga muvaffaq boʻldi va 2016-yil 17-dekabrda beshinchi mintaqaviy chempionlik sovrinini qoʻlga kiritgan. Kiattisuk Peter Withe va Radojko Avramovićdan keyin AFF chempionlik unvonini muvaffaqiyatli himoya qilgan uchinchi murabbiy boʻlgan.

Kiatisuk Jahon chempionati saralashining soʻnggi bosqichida Tailand terma jamoasini boshqarishda davom etgan. Biroq u saralashning yettita oʻyinida bor-yoʻgʻi bir ochko jamgʻarishgan. 2017-yilning 28-martida Saitama Stadium 2002da Yaponiyaga 0:4 hisobida magʻlub boʻlganidan uch kun oʻtib, Kiatisuk toʻrt yillik boshqaruvidan soʻng terma jamoa bosh murabbiyi lavozimidan isteʼfoga chiqqan.

Milliy terma jamoadagi faoliyatidan soʻng, Kiatisuk 2017-yilda Tailand T1 ligasi klubi Port FCni boshqargan, ammo yomon natijalar tufayli isteʼfoga chiqqan.

## Shaxsiy hayoti
Kiatisuk Udon Thani shahrida tugʻilgan. Tailanddagi koʻplab tailandliklar singari buddizmga eʼtiqod qiladi. Professional futbolchi boʻlishidan avval politsiyachi boʻlib ishlagan, ammo har doim futbolga mehr qoʻygan.

Unga doʻstlari tomonidan Braziliyalik mashxur futbolchi Zico sharafiga Zico taxallusi berilgan.

Uning uchta qizi bor, ularning ismlari Pert, Proud va Pearl.

## Faoliyat statistikasi
### Terma jamoadagi gollar

## Murabbiylik statistikasi

 Penaltilar seriyasi natijasida qozonilgan gʻalaba yoki magʻlubiyat durang sifatida hisobga olinadi. Kiatisuk Senamuang vaqtinchalik menejer sifatida jamoani bir marta boshqargan. Tailand uchun faqat FIFA tasdiqlagan oʻyinlar hisobga olinadi.

## Yutuqlari

### Futbolchi
**Tailand**
* AFF Chempionati: 1996, 2000, 2002
* Dengiz oʻyinlari oltin medali: 1993, 1995, 1997, 1999
* Qirol kubogi: 1994, 2000, 2006
* Indoneziya mustaqillik kubogi: 1994
* Osiyo oʻyinlari toʻrtinchi oʻrin: 1998, 2002

**Krung Thai Bank**
* Kor Qirol kubogi: 1989
* Khǒr Qirol kubogi: 1993

**Singapore Armed Forces**
* S.Liga: 2002

**Hoang Anh Gia Lai**
* V.Liga 1: 2003, 2004
* Vyetnam Superkubogi: 2003, 2004

**Individual**
* AFF chempionatining eng yaxshi futbolchisi: 2000
* V.Liga 1 yilning eng yaxshi xorijlik futbolchisi: 2003, 2004
* OFK Osiyo yulduzlari: 2000

### Murabbiy
**Tailand**
* AFF chempionati: 2014, 2016
* Qirol kubogi: 2016

**Tailand U-23**
* Dengiz oʻyinlarida oltin medal: 2013
* Osiyo oʻyinlari toʻrtinchi oʻrin: 2014

**Chonburi**
* Kor Qirol kubogi: 2009

**Hoang Anh Gia Lai**
* Vyetnam milliy kubogida ikkinchi oʻrin: 2010
* Quang Trung imperator kubogi: 2022

**Individual**
* ASEAN futbol federatsiyasida yilning eng murabbiyi: 2015, 2017
* V.Liga 1 oyning eng yaxshi murabbiyi: 2021-yil yanvar, 2021-yil mart, 2021-yil aprel, 2022-yil iyul

## Yana qarang
* Xalqaro darajadagi 100 va undan ortiq oʻyinlardan maydonga tushgan erkak futbolchilar roʻyxati
* Xalqaro maydonda 50 va undan ortiq gol urgan erkak futbolchilar ro‘yxati
* Eng koʻp xalqaro gol urgan erkak futbolchilar roʻyxati (davlatlar kesimida)

## Manbalar

## Havolalar
* Muxlislar sayti